Учени отгледаха домати на марсианска и лунна почва – Vihrogon.bg
15:28 / 16.10.2019
Учени от Университета във Вагенинген в Холандия са засадили проби от моделната почва на Марс и Луната с различни култури и са успели да получат реколта. От това следва, че на Марс и Луната ще може да се отглежда не само храна, но и да се получават жизнеспособни семена.
Това пише сп. Open Agriculture. Учените засадили крес, рукола, домати, репички, ръж, киноа, чесън, спанак, грах и праз на „извънземната почва“. Подобни култури за контрол били засадени и на земята. Всички растения с изключение на спанака растат на моделните почви и дават годни за консумация култури.
Семената на три култури (крес, ръж и репичка) успешно преминали теста за покълване. „Бяхме доволни, когато видяхме, че първите домати, отглеждани на почвата на Марс, почервеняха.
Това означава, че следващата стъпка е направена към устойчива затворена селскостопанска екосистема“, коментира водещият автор Вигер Вамелинк относно резултатите от проучването. Извънземните проби от почвата, които бяха използвани в експеримента, са създадени в НАСА. Те бяха предварително обогатени с органични добавки.